Later i aɣ-d-teǧǧa Fransa di tsekla taqbaylit yettban-d deg yidlisen i yuran ama d imrabḍen irumyen, inagmayen, neɣ d imeɣnasen, s yessen i d-tufrar tsekla taqbaylit u tedder almi d ass-a. H. BASSET d yiwen deg yimesnalsiyen i yefkan akud d lwelha deg unadi ɣef tsekla taqbaylit. Yewwi-d awal deg udli-is Tirmit ɣef tsekla imaziɣen ɣef tmucuha n teḍṣa, yerratent deg yiwen uḥric isemma-as s tefransist “Les Contes Plaisants”, aḥric-agi ijmeɛ-d deg-s leṣnaf n tmucuha yesseḍṣayen i d-yufa di tegmi-ines:  Timucuha n teḍṣa.1  Aṣaḍen imensayen:ifenṭaziyen2  Timucuha n lekdeb - aḥewwes - timseɛraq.3